জারামানা শিবির
জারামানা শিবির বা জারামানা ক্যাম্প (আরবি: مخيم جرمانا) দামেস্ক শহরের উপকণ্ঠে ০.০৩-বর্গকিলোমিটার (৭.৪ একর) জমির উপর প্রতিষ্ঠিত একটি ফিলিস্তিনি শরণার্থী শিবির। এটি দামেস্কের কেন্দ্রের দক্ষিণ-পূর্বে ও দামেস্ক আন্তর্জাতিক বিমানবন্দরের দিকে যাওয়ার বিমানবন্দর সড়কের কাছে অবস্থিত। জরামনা শিবির জারামানার একটি পাড়া। শিবিরটিতে প্রথমে ১৯৪৮ সালের ফিলিস্তিনি নির্বাসনের কারণে আসা শরণার্থীরা থাকত। পরে গোলান মালভূমি থেকে আসা শরণার্থীরা থাকত, ১৯৬৭ সালের ফিলিস্তিনি নির্বাসনের ফলে তাদের বাড়িঘর থেকে চলে যেতে বাধ্য করা হলে তারা এখানে আসেন। সিরিয়ার গৃহযুদ্ধের সময়, ইয়ারমুক শিবিরসহ সিরিয়ার অন্যান্য অংশ থেকে অভ্যন্তরীণভাবে বাস্তুচ্যুত ফিলিস্তিনি উদ্বাস্তুদের আগমনের কারণে শিবিরের জনসংখ্যা ১৮,০০০ থেকে বেড়ে ৪৯,০০০ এ পৌঁছেছিল।